Mommy In Wonderland: ΕΜΕΙΝΑ ΑΦΩΝΗ! ΓΥΡΙΣΑ ΣΤΟ ΣΠΙΤΙ ΕΞΟΡΓΙΣΜΕΝΗ!
ΕΜΕΙΝΑ ΑΦΩΝΗ! ΓΥΡΙΣΑ ΣΤΟ ΣΠΙΤΙ ΕΞΟΡΓΙΣΜΕΝΗ!
Ε λοιπόν σήμερα μου συνέβη κάτι το οποίο δεν ήξερα πως να διαχειριστώ.
Και σπάνια μου συμβαίνει αυτό. Συνήθως είμαι ετοιμόλογη και αντιδρώ αυθόρμητα σε κάθε είδους πρόκληση. Απλά απόρρισα με το θάρρος, ή ακόμα καλύτερα, θράσος ορισμένων. Για να μην σας τα πολυλογώ στην εισαγωγή λοιπόν, θα μπω κατευθείαν στο "ζουμί".
Το απόγευμα μετά τις δουλειές μου πετάχτηκα στο ψιλικατζίδικο του χωριού να ψωνίσω κάποια πράγματα. Και εκεί που καθόμουν αμέριμνη και περίμενα το λογαριασμό μπαίνει η χαζούλα του χωριού και αρχίζει να με σκανάρει από πάνω μέχρι κάτω με βλέμμα απέχθειας, χωρίς υπερβολές. Για να σας κάνω να καταλάβετε μιλάμε για μια 25χρονη κοπέλα που θυμίζει γεροντοκόρη. Παχουλούτσικη, με βαριάς μορφής ακμή στο πρόσωπο, έντονη τριχοφυΐα, απεριποίητη ( και δεν εννοώ άβαφη), τον συνηθισμένο σφιχτό κότσο, το μακρύ φόρεμα που δεν νομίζω να έχει δεύτερο γιατί κοντεύει να φύγει το καλοκαίρι και είναι το μόνο ρούχο που έχω δει επάνω της και το τσαντάκι που φοράει χειμώνα- καλοκαίρι (στιλ ταχυδρομικής τσάντας, δεν ξέρω πως ακριβώς λέγεται, πουγκί ηλικιωμένης θυμίζει). Δεν συνηθίζω να βάζω ταμπέλες στους ανθρώπους και ούτε να κάνω διακρίσεις και να επιλέγω τις παρέες μου με βάση την εξωτερική εμφάνιση αλλά η συγκεκριμένη με εξόργισε. Όπως σας είπα δεν τα 'χει και τετρακόσια, χάνει ολίγον, αλλά τόσο θράσος και κακία......δεν το περίμενα!
Μετά το σκανάρισμα λοιπόν, με χαιρετάει και αφού είδε να της χαμογελάω και να της δίνω σημασία, πράγμα το οποίο είναι πρωτοφανές για εκείνη μιας και όλοι την αγνοούν, φαίνεται το εκμεταλλεύτηκε και άρχισε: "Πολλά τατουάζ έχεις ε; Έχεις γεμίσει, και σκουλαρίκι στη μύτη, και φάε λίγο είσαι πολύ αδύνατη, πώς είσαι έτσι; Ήσουν έγκυος και μόνο μια κοιλιά φαινόταν". Και όλα αυτά με μίσος και μια έκφραση ξινίλας. Έμεινα άφωνη! Δεν το πίστευα! Από τη μία ήθελα να γελάσω που ένα τέτοιο πλάσμα με είχε στήσει στη γωνία μπροστά σε κόσμο και από τη άλλη ήθελα απλά να της κάνω την εξής ερώτηση: "Κορίτσι μου, έχεις ιδέα για το πως είσαι;" Ποτέ δεν θα ξεστόμιζα κάτι τέτοιο σε κανέναν, και πάντα σιχαινόμουν να φέρνω κάποιον σε δύσκολη θέση αλλά αυτό που μου συνέβη σήμερα ήταν αδιανόητο! Δεν ήξερα πως να αντιδράσω γιατί από ότι είδα δεν είναι χαζούλα, κουτοπόνηρη είναι αλλά και πάλι δεν ήθελα να εκμεταλλευτώ την οποιαδήποτε κατάστασή της και να γίνουμε κατίνες και στο τέλος να φανώ εγώ η χαζή...άλλωστε ποιος λογικός άνθρωπος θα συμμεριζόταν τα λόγια μιας ανερμάτιστης; Το να είσαι αδιαπαιδαγώγητος είναι πολύ πιο σοβαρό από το να είσαι χαζός. Και αν ακόμα πιστεύετε οτί ένας χαζός δεν μπορεί να έχει παιδεία θα σας προλάβω και θα σας πω οτί κάνετε λάθος! Έχω γνωρίσει χαζούς, τρελούς, παράφρονες που έχουν περισσότερη ευγένεια και παιδεία ακόμα και από εμάς που υποτίθεται οτί "στέκουμε". Για αυτό μου είναι τόσο δύσκολο να ρίξω άλλοθι σε κάποιον για την ανάρμοστη συμπεριφορά του μόνο και μόνο επειδή είναι χαζός! Η κοπέλα να προσβάλλει ήθελε, να γεμίσει το δικό της 'τίποτα' ρίχνοντας φαρμάκι.
Τονίζω και πάλι οτί δεν κατηγοριοποιώ ποτέ και κανέναν! Απλά μου φάνηκε τόσο παράξενο το γεγονός ότι φτάσαμε σε ένα σημείο που κοπέλες σαν και αυτήν έχουν πολύ περισσότερη αυτοπεποίθηση από κάτι κοπελάρες, γυναικάρες με τα όλα τους που συναντάς και είναι τόσο "μαζεμένες". Και εκεί που λυπάσαι την κατάστασή τους και λες "οοο τι κρίμα", συμβαίνει κάτι σαν και το σημερινό και συνειδητοποιείς οτί μόνο κρίμα δεν είναι!
ΜΗΝ ΞΕΧΑΣΕΤΕ ΝΑ ΑΚΟΛΟΥΘΗΣΕΤΕ ΤΟ BLOG ΜΟΥ ΚΑΘΩΣ ΚΑΙ ΤΑ ΥΠΟΛΟΙΠΑ SOCIAL MEDIA ΩΣΤΕ ΝΑ ΜΗΝ ΧΑΝΕΤΕ ΤΙΠΟΤΑ ΑΠΟ ΤΟ 'MOMMY IN WONDERLAND'!
Αναρτήθηκε από Mommy In Wonderland στις 1:15 π.μ.
Ετικέτες KATIA'S STORIES